На основу члана 50. Статута општине Оџаци („Службени лист општине Оџаци“, број: 2/19) и члана 78. Пословника о раду Скупштине општине Оџаци („Службени лист општине Оџаци“, број: 13/15), на 21.седници одржаној, дана 08.04.2019. године, Комисија за кадровска, админстративна питања и радне односе донела је:

**ЗАКЉУЧАК**

**I**

Покреће се поступак за избор чланова Савета за младе општине Оџаци (у даљем тексту: „Савет“).

**II**

Комисија има 5 чланова.

Председник и чланови Савета за младе бирају се на период од 4 године, а по истеку мандата могу бити поново изабрани.

**III**

Председника и чланове Савета бира Скупштина општине.

Председника и чланове Савета могу предлагати одборничке групе, месне заједнице, удружења грађана, омладинске организације и удружења, школе и друге јавне службе.

**IV**

Скупштина општине бира чланове Савета из састава грађана, стручњака, представника удружења, представника школа и других јавних служби водећи рачуна о равноправности полова и заступљености припадника националних мањина, чији је језик у службеној употреби на терторији општине Оџаци.

Најмање половину чланова Савета чине млади узраста од 15 до 30 година који су активностима и поступцима значајно афирмисали позитивну улогу и значај младих у локалној заједници, односно који су добитници школске, факултетске, научне односно друге награде од значаја за различите области интересовања младих.

Остале чланове Савета за младе бира Скупштина општине под условом да поседују вишегодишње искуство у раду са проблемима младих, доказану стручност односно да су активно учествовали у већем броју активности од важности за младе.

**V**

Рок за подношење предлога је 8 дана од дана објављивања овог Закључка на званичној интернет презентацији општине Оџаци [www.odzaci.rs](http://www.odzaci.rs) .

**VI**

Предлози се подносе на писарници Општинске управе општине Оџаци или путем поште на адресу Скупштина општине Оџаци, Комисија за кадровска, административна питања и радне односе Скупштине општине Оџаци, улица Кнез Михајлова 24, Оџаци, са назнаком „**ПРЕДЛОЗИ ЗА ЧЛАНОВЕ САВЕТА ЗА МЛАДА ОПШТИНЕ ОЏАЦИ“** са напоменом „не отварати“.

**КОМИСИЈА ЗА КАДРОВСКА, АДМИНИСТРАТИВНА ПИТАЊА И РАДНЕ**

**ОДНОСЕ**

Број:06-21-5/2019- II Председник Комисије

Дана: 08.04.2019. године Поповић Рајко

ОЏАЦИ